***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**10 нчы сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Ирен гармониясе чагылыш тапкан сүзне билгеләгез. **(2 балл)**

а) *кош*

ә) *бозлавык*

б) *шугалак*

в) *соргылт*

2. Фразеологик әйтелмәнең мәгънәсен билгеләгез. **(2 балл)**

***Теш кайрау***

а) *ачулану*

ә) *янау*

б) *ярату*

в) *мактау*

3. Ясалма сүзне билгеләгез. **(2 балл)**

а) *балта*

ә) *балчык*

б) *баллы*

в) *балкый*

4. Микъдар санын билгеләгез. **(2 балл)**

а) *дүрт бөтен уннан бер*

ә) *дүртәү*

б) *дүртенче*

в) *дүрт-биш*

5. Көчәйтүне белдерә торган кисәкчәне билгеләгез. **(2 балл)**

а) *дөм*

ә) *әллә*

б) *бит*

в) *түгел*

6. Хәбәрлек сүзне билгеләгез. **(2 балл)**

а) *әмма*

ә) *ой*

б) *саен*

в) *юк*

7. Калын хәрефләр белән бирелгән сүзнең нинди җөмлә кисәгенә икәнлеге дөрес күрсәтелгән рәтне билгеләгез. **(2 балл)**

*Начарны* ***күрмәгән*** *– яхшының кадерен белмәс.* (Мәкаль)

а) хәбәр

ә) ия

б) аергыч

в) тәмамлык

8. Җөмләнең төре дөрес күрсәтелгән рәтне билгеләгез. **(2 балл)**

*Алтыда белгән ана телен алтмышта онытмас.* (Мәкаль)

а) инкяр, боеру җөмлә

ә) раслау, хикәя җөмлә

б) инкяр, хикәя җөмлә

в) раслау, сорау җөмлә

9. Җөмләнең төре дөрес күрсәтелгән рәтне билгеләгез. **(2 балл)**

*Бал тамган телдән агу да тамар.* (Мәкаль)

а) гади җөмлә

ә) теркәгечле тезмә кушма җөмлә

б) теркәгечсез тезмә кушма җөмлә

в) иярченле кушма җөмлә

10. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Үзең алтын булмасаң да, сүзең алтын булсын.* (Мәкаль)

а) синтетик кире шарт җөмлә

ә) синтетик шарт җөмлә

б) аналитик шарт җөмлә

в) синтетик рәвеш җөмлә

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*мең, кенә, дан, егетнең, йөрәк, калыр, бер, теләп, китерә, кыюлыгы, кыюсыз, теләген, егеткә*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Мөгаллим сүзендә өч сузык аваз,* ***...................*** *тартык аваз бар. Сузык авазлары: [ө], [****...****], [и]. Ул сингармонизм законының рәт гармониясенә* ***...................*** *.* ***.................*** *иҗектән тора. Аңа* ***...................*** *кушымча ялгана. Ул –* ***..........................*** *алынмасы. Синонимы –* ***..................*** *. Мөгаллим –* ***..............*** *сүз төркеме. Хатын-кыз мөгаллим –* ***........................*** *дула. Мөгаллим сүзеннән* ***.....................*** *исеме ясалган.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

*Поезд пошёл быстро, его огни исчезли в темноте.*

*Мышка побежала, хвостиком махнула, яичко разбилось.*

*Я посмотрел туда, где небо сливалось с морем.*

*Он хочет, чтобы товарищи помогали ему.*

2. Төшеп калган сүзләрне языгыз. **(8 балл)**

*Урманны* ***.....................*** *генә яратмый икән? Мөгаен, андый кеше* ***...................*** *! Ә шагыйрьләр, язучылар өчен урман –* ***..................*** *чыганагы. Габдулла Тукайның* ***...................*** *урманнары турында язганнары һәммәбезнең* ***........................*** *саклана.* ***.......................*** *дә урманны бик яратабыз. Аның гүзәллеген, ямен мактарга матур сүзләр эзлибез.*

*Матурлыгы, табигатькә ямь бирүе* ***..................*** *, урманның файдасы да бик күп. Ул без сулый торган* ***.................*** *сафландыра, тузаннан чистарта, шуңа күрә дә урманның һавасы һәрвакыт саф була.*

*Матур да, файдалы да урман! Аны сакларга кирәк! Урман һавасына ни җитә?!* (Көндәлек матбугаттан)

2.1. Басымы соңгы иҗеккә төшмәгән сүзләрнең астына сызыгыз. **(4 балл)**

2.2. Икенча абзацта кулланылган рус алынмасын языгыз. **(2 балл)**

2.3.Кушма сүзләрне күчереп языгыз, мәгънәле кисәкләрен аерыгыз. **(2 балл)**

3. Урманның матурлыгын һәм файдасын сурәтләп, 12 җөмлә төзеп языгыз. **(12 балл)**