***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**5 нче сыйныф**

**Үткәрү вакыты – 120 минут**

**Максималь балл – 56**

**I. Тестлардан дөрес җавапны билгеләгез.**

1. Яңгырау тартык авазы булган сүзне билгеләгез. **(2 балл)**

а) *такта*

ә) *чүп*

б) *сөт*

в) *өстәл*

2. Калын сузык авазлардан гына торган сүзне билгеләгез. **(2 балл)**

а) *гөбәдия*

ә) *кыстыбый*

б) *бәлеш*

в) *пәрәмәч*

3. Парлы саңгырау тартык авазны билгеләгез. **(2 балл)**

а) [ф]

ә) [х]

б) [һ]

в) [щ]

4. “***Аңламады****”* сүзендәге басымлы иҗекне билгеләгез. **(2 балл)**

а) 1 нче иҗек

ә) 2 нче иҗек

б) 3 нче иҗек

в) 4 нче иҗек

5. Күчерелмә мәгънәдәге сүзне билгеләгез. **(2 балл)**

а) *җылы күлмәк*

ә) *җылы көн*

б) *җылы бүлмә*

в) *җылы караш*

6. Тамырдаш сүзләрдән торган рәтне билгеләгез. **(2 балл)**

а) *бит, битлек*

ә) *күл, күлмәк*

б) *биш, бишек*

в) *җил, җимлек*

7. Кимлек дәрәҗәсендәге сыйфатны билгеләгез. **(2 балл)**

а) *яшел*

ә) *яшькелт*

б) *ямь-яшел*

в) *яшелрәк*

8. Тартым алмашлыгын билгеләгез. **(2 балл)**

а) *мин*

ә) *синеке*

б) *бу*

в) *кем*

9. Нокталар урынына куела торган кушымчаны билгеләгез. **(2 балл)**

*Бер тамчы****...*** *диңгез булмый.* (Мәкаль)

а) **-***да*

ә) *-нан*

б) *-дан*

в) *-ның*

10. Раслау җөмләне билгеләгез. **(2 балл)**

а) *Мин китап укымадым.*

ә) *Алсуның дәфтәре юк.*

б) *Бу алма баллы түгел.*

в) *Бүген урамда кар ява.*

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*яхшырак, дә, җыя, йолдызлар, каршы, байлык, төндә, кышка, яна, караңгы, тиен*

**III. Теоретик бирем.**

Нокталар урынына тиешле сүзләрне һәм авазларны өстәп языгыз. **(10 балл)**

*Юлдаш сүзендә ............. хәреф, ............ аваз бар. Әлеге сүздәге тартык авазлар: [...], [...],[...], [...]. Юлдаш – ............... сүз төркеме, ясалышы ягыннан ....................... сүз. Юлдашым сүзе ......................... белән төрләнгән. Юлдаш сүзенең мәгънәсен .................... сүзлектән белеп була.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

*Как хорошо летом на море!*

*После дождя дети ждали радугу.*

*Этот дом строят уже очень долго.*

2. Төшеп калган хәрефләрне языгыз. **(4 балл)**

*Тәрбияле бала ч...йне яхшы гына утырып ...чәр, икмәкне дә к...дерләп кенә ашар. Аяк өст...ндә ашап ...өргән кешенең икмәк ...алчыклары, җиргә төш...п, аяк белән тапталыр. Шуңа күрә тәрбияле бала ...ичбер вакытта баскан килеш ашамас.* (Ризаэддин Фәхреддин)

2.1. Сүзләрнең синонимнарын языгыз. **(3 балл)**

*бала* – ...................., *тәрбияле* – ........................., *кешенең – ................*

2.2. Сүзләрнең антонимнарын языгыз. **(3 балл)**

*аяк* – ...................., *эчәр* – ........................., *өстендә* – *...............*

2.3. Текстта кулланылган кушма сүзне табып языгыз. **(1 балл)**

2.4. Текстта кулланылган тартым белән төрләнгән исемне табып языгыз. **(1 балл)**

3. Тырыш укучы нинди була? Шул хакта 6 җөмлә төзеп языгыз. **(6 балл)**