***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**7 нче сыйныф**

**Үткәрү вакыты – 150 минут**

**Максималь балл – 64**

**I. Тестлардан дөрес җавапны билгеләгез.**

1. [w] авазы булган сүзне билгеләгез. **(2 балл)**

а) *телевизор*

ә) *юкә*

б) *дәүләт*

в) *үлән*

2. Басымы соңгы иҗеккә төшмәгән сүзне билгеләгез. **(2 балл)**

а) *барам*

ә) *барабыз*

б) *бардык*

в) *бардылар*

3. Рус алынмасын билгеләгез. **(2 балл)**

а) *алгебра*

ә) *мунчала*

б) *һәйкәл*

в) *йорт*

4. ***Элек*** сүзенең синонимын билгеләгез. **(2 балл)**

а) *тиздән*

ә) *бүген*

б) *быел*

в) *әүвәл*

5. Парлы сүзне билгеләгез. **(2 балл)**

а) *мал(туар)*

ә) *баш(кала)*

б) *бака(яфрагы)*

в) *драм(түгәрәк)*

6. Кимлек дәрәҗәсендәге сыйфатны билгеләгез. **(2 балл)**

а) *соры*

ә) *сорырак*

б) *соп-соры*

в) *соргылт*

7. Билгеләү алмашлыгын билгеләгез. **(2 балл)**

а) *алар*

ә) *һәрчак*

б) *кемдер*

в) *шушы*

8. Саф рәвешне билгеләгез. **(2 балл)**

а) *җәяү*

ә) *ерак*

б) *элек*

в) *күп*

9. Билгесез киләчәк заман хикәя фигыльне билгеләгез. **(2 балл)**

а) *килде*

ә) *килгән*

б) *киләчәк*

в) *килер*

10. Җәенке җөмләне билгеләгез. **(2 балл)**

а) *Кыш.*

ә) *Туңдырды.*

б) *Кар ява.*

в) *Йомшак кар ява.*

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*башын, ит, авызыннан, иректә, читлеккә, карчыга, югалтыр, кире, өйрәнгән, чыкмый, кош*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Явым-төшем сүзендә .............. сузык аваз, ...................**тартык аваз бар. Ул сингармонизм законының рәт һәм ............ гармониясенә буйсынган. Сүз басымы ..................... компонентның .................. иҗегенә төшә. Явым-төшем – ............... сүз төркеме, ясалышы ягыннан ....................... сүз. Сүзнең тамырлары – ............... һәм .............. . Явым-төшем сүзеннән -сез кушымчасы ярдәмендә .................. сүз төркеме ясала ала.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

*Вы должны взять себя в руки.*

*Обычно он ходит в школу пешком.*

*Вечером они перевернули дом верх тормашками, но не нашли книгу.*

*Я в детстве мечтала танцевать в балете.*

2. Төшеп калган кушымчаларны һәм сүзләрне языгыз. **(8 балл)**

*Бердән****.....*** *көнне Карга Күке белән очрашкан. Алар бер-берсе****....*** *хәл-****........*** *сорашканнар. Күке, Карга белән хушлашып, үз юлына китә.* ***...........*** *барып, бер агачка куна да, бик матур итеп:*

* *Күк-ке, күк-ке, - дип кычкыра башлый.*

*Карга моны ишетеп көнләшеп куя.*

* *Мин Күке кебек үз исемемне әйтеп бетерә алмам****..........****? Минем тавышым да көр, сыным да матур, – ди ул.*

*Шуннан* ***.........*** *Карга: “Кар-га, Кар-га”, – дип кычкырып йөри башлый.*

*Бервакыт Карга, азык* ***............*** *йөргәндә, бер Тургайны эләктереп ала да авызына каба. Шулчак Тургай Каргадан:*

* *Агай, синең исемеңне беләсем килә. Син миңа үз исемеңне әйтә күр инде, – дип үтенгән.*
* *Кар-га, Кар-га, – дип кычкырган Карга. Тургай Карга авызыннан* ***...........*** *чыгып та китә. Карга үз исемен әйткәнгә бик үкенгән. Шуннан соң ул үз исемен бервакытта да тулысынча әйтми, “Карр, карр”, – дип кенә кычкыра икән.* (Башкорт халык әкияте)

2.1. Сүзләрнең синонимнарын языгыз. **(3 балл)**

*хушлашып* – ..............., *сыным* – ..............., *эләктереп –* ......................

2.2. *Үкенгән* сүзенең транскрипциясен языгыз. **(2 балл)**

2.3.Кушма сүзләрне күчереп языгыз, мәгънәле кисәкләрен аерыгыз. **(3 балл)**

3. Сезнең исемегез нинди мәгънә аңлата? Ни өчен сезгә әти-әниегез шундый исем кушкан? Шул хакта 6 җөмлә төзеп языгыз. **(10 балл)**