***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**8 нче сыйныф**

**Үткәрү вакыты – 150 минут**

**Максималь балл – 66**

**I. Тестлардан дөрес җавапны билгеләгез.**

1. [э] авазы булган сүзне билгеләгез. **(2 балл)**

а) *ел*

ә) *тел*

б) *көчек*

в) *елга*

2. Басымы соңгы иҗеккә төшмәгән сүзне билгеләгез. **(2 балл)**

а) *йөгерә*

ә) *йөгердек*

б) *йөгерәләр*

в) *йөгерделәр*

3. Рус алынмасын билгеләгез. **(2 балл)**

а) *опера*

ә) *фигыль*

б) *яңгыр*

в) *кәбестә*

4. Фразеологик әйтелмәнең мәгънәсен билгеләгез. **(2 балл)**

***Сабак бирү***

а) *орышу*

ә) *укыту*

б) *мактау*

в) *курку*

5. Кушма сүзне билгеләгез. **(2 балл)**

а) *кара(бөрлегән)*

ә) *иртә(кич)*

б) *ал(су)*

в) *тере(көмеш)*

6. Юклык алмашлыгын билгеләгез. **(2 балл)**

а) *кайда*

ә) *андый*

б) *һичкем*

в) *әллә кая*

7. Затланышлы фигыльне билгеләгез. **(2 балл)**

а) хәл фигыль

ә) шарт фигыль

б) сыйфат фигыль

в) инфинитив

8. Ияртүче теркәгечне билгеләгез. **(2 балл)**

а) *ләкин*

ә) *һәм*

б) *чөнки*

в) *яки*

9. Сүзтезмәне билгеләгез. (**2 балл)**

а) *кар*

ә) *ап-ак кар*

б) *кар, буран*

в) *Кар ява.*

10. Җөмләнең иясен билгеләгез. **(2 балл)**

*Әнкәм йорты – алтын бишек.* (Мәкаль)

а) *әнкәм*

ә) *йорты*

б) *алтын*

в) *бишек*

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*килмәгән, сүз, караңгы, сөйләмә, йөздән, чыкмас, үзең, кешегә, тәмле, ишетәсе, сүзне*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Гыйлем сүзендә .............. сузык аваз, .............. тартык аваз бар. Ул сингармонизм законының рәт гармониясенә ................... . ............. иҗектән тора. Аңа .................. кушымча ялгана. Ул – ......................... алынмасы. Белем – аның ...................... . Гыйлем – ........................ сүз төркеме. Гыйлем сүзеннән -ле һәм -сез кушымчалары ярдәмендә ......................... сүз төркеме ясала ала. Галимне гыйлем .................. диләр.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

*Зима пришла неожиданно для жителей деревни.*

*На лесной опушке стоит деревянная избушка.*

*В реках, озёрах, прудах водится много рыбы.*

*Уже улетели на юг ласточки, скворцы, грачи, журавли.*

2. Төшеп калган сүзләрне языгыз. **(8 балл)**

*Зөлфиянең әнисенә бүләккә дип ясаган рәсеме, чыннан да, искиткеч матур чыккан иде. Бөтен дәфтәр битен алып торган гөлчәчәк рәсеме ясады ул. Чәчәк* ***........................*** *сары сандугач баласы кунган. Һавада ак* ***....................*** *йөзә. Алар арасыннан кояш алтын* ***.....................*** *сибә. Ә сандугач, шул* ***......................*** *коена-коена, рәхәтләнеп сайрый.*

*Бүген бу рәсемне Актәпи ерткан. Яңа рәсем ясарга вакыт калмады.*

*Бөтен кеше әнисен котлый,* ***.....................*** *бирә башлады. Әтисе Зөлфиянең хәлен аңлады.*

*– Ә син, кызым, әниеңә бер матур көй* ***...................****, – диде ул. Пианиноның* ***......................*** *ачты.*

*Зөлфия әкрен генә пианино телләренә басты. Көй бетүгә, барысы да шаулатып* ***...............*** *чаптылар.*

*– Рәхмәт сиңа, кызым! – дип кочаклап үпте әнисе Зөлфияне. – Синең бу бүләгең – миңа иң кадерле, иң кыйммәтле бүләк.* (Габделхәй Сабитовтан)

2.1. Сүзләрнең синонимнарын языгыз. **(2 балл)**

*һавада* – **..................** , *сандугач* – **........................**

2.2. *Кунган* сүзенең транскрипциясен языгыз. **(2 балл)**

2.3.Кушма сүзләрне күчереп языгыз, мәгънәле кисәкләрен аерыгыз. **(4 балл)**

3. Сезнең өчен иң кадерле бүләк нинди? Яңа елга әти-әниегезгә, туганнарыгызга нинди бүләк әзерлисез? Шул хакта 8 җөмлә төзеп языгыз. **(12 балл)**